als_Latn dik_Latn sag_Latn
Edi Rama premton 'Rrugën e Arbrit' nga Kina: Marrëveshja është drejt fundit
Vizita zyrtare e punës në Kinë, e delegacionit shqiptar që kryesohet nga kryeministri Edi Rama, duket se po sjell frytet e para.
Qeveria shqiptare është shumë pranë mbylljes së marrëveshjes për financimin e ndërtimit të “Rrugës së Arbrit”. Lajmin e ka pohuar vetë kryeministri Rama, gjatë një interviste dhënë për radion e jashtme kineze, “CRI”.
Rama ka pranuar se ka biseduar për këtë çështje me homologun kinez Li Keqiang, me këtë të fundit që ka shprehur interes edhe për projektin e hekurudhës shqiptare, autostradën e kaltër si dhe portin e Shëngjinit.
Qeveria kineze ndër të tjera, është e gatshme të financojë si dhuratë një fond prej 10 milionë juan për sistemin arsimor dhe transformimin e mësimdhënies përmes inovacionit.
Ja intervista e plotë e kryeministri Rama për radion kineze “CRI”
Kjo është vizita juaj e parë në Kinë që pas marrjes së detyrës së kryeministrit. Sot mbyllët një takim me homologun kinez, zotin Li Keqiang, çfarë temash prekët në takim dhe çfarë përshtypjesh keni nga vizita në Kinë?
Është e vërtetë, kjo është vizita ime e parë në Kinë si kryeministër dhe ky, është takimi i dytë me kryeministrin e Kinës, pas takimit të zhvilluar në Bukuresht në mbledhjen e thirrur prej tij me pjesëmarrjen e të gjithë drejtuesve të qeverive të vendeve të Europës Lindore dhe Qendrore. Praktikisht, takimi ka qenë vazhdë e takimit të nisur me plane të reja e me projekte të reja dhe mundësi të reja që ka sot Shqipëria dhe rajoni për të rritur bashkëpunimin me Kinën.
Cilat fusha shikoni më me përparësi për zhvillimin e bashkëpunimit me Kinën?
Ka një komponent që lidhet drejtpërdrejt me mbështetjen e qeverisë kineze, por ka dhe një komponent tjetër që lidhet me krijimin e kushteve për sipërmarrjet private kineze. Për sa i përket pjesës që lidhet me qeverinë kineze, ne praktikisht jemi duke finalizuar një marrëveshje për financimin e punimeve për Rrugën e Arbrit, dhe ndërkohë jemi duke diskutuar për një serë projektesh të reja, ku do të përmendja projektin e sistemit hekurudhor, që mund të jetë një projekt i financuar nga pala kineze, duke pasur parasysh dhe interesimin e shprehur nga qeveria kineze për rajonin në tërësi në këtë aspekt, projektin e autostradës së kaltër, gjë që e kemi biseduar edhe në takimin e Bukureshtit, padyshim projekte që lidhen drejtpërdrejt me zhvillimin e bujqësisë dhe jo vetëm të infrastrukturës, peshkimit, por edhe të arsimit. Sot kryeministri Li, ka bërë prezent nismën për t’i dhuruar qeverisë shqiptare një grand prej 10 milionë juanësh, të cilat do të shkojnë për financimin e projektit tonë të madh të transformimit të sistemit të mësimdhënies përmes inovacionit dhe kemi folur edhe për portin e Shëngjinit, që është një projekt madhor dhe që besojmë se ka një interes konkret.
A mund të na thoni zoti kryeministër, në çfarë drejtimesh do të punoni për të integruar vendin në Bashkimin Europian?
Ne jemi në një proces të ri pas marrjes së statusit të vendit kandidat dhe drejtimet e këtij procesi janë shumë të qarta. Ato lidhen me demokratizimin e mëtejshëm përmes forcimit të ligjshmërisë, përmes formimit të institucioneve, forcimit të të gjitha sistemeve përmes të cilave zhvillohet jeta publike në Shqipëri, por dhe zhvillohen marrëdhëniet midis individit dhe shtetit. Kështu, që në këtë aspekt një vend të veçantë do të luajë vazhdimi i betejës kundër korrupsionit, si një betejë për modernizimin e shtetit në radhë të parë dhe modernizimin e sistemit. E s’ka dyshim pastaj përafrimi i legjislacionit dhe i vijës së përgjithshme së sjelljes së shtetit shqiptar me atë të Bashkimit Europian.
Turizmi është bërë një sektor i rëndësishëm për zhvillimin, si do të punoni në këtë drejtim?
Sigurisht që zhvillimi i turizmit është një prioritet kombëtar, sepse turizmi është një nga burimet e reja të rritjes ekonomike për Shqipërinë. Nga njëra anë, ne kemi filluar një punë intensive për të siguruar më shumë pastërti, por sigurisht kjo punë do të vazhdojë për të ndërtuar sisteme të qëndrueshme të pastrimit dhe të higjienës së plazheve tona në radhë të parë, dhe nga ana tjetër për të përmirësuar infrastrukturën me një sërë projektesh që do të vijnë vitin e ardhshëm dhe vitet në vazhdim, dhe sigurisht për të nxitur investimet e huaja apo private qofshin dhe shqiptare me modele të reja të zhvillimit dhe sipërmarrjes në turizëm.
Zoti kryeministër, seksioni shqip i Radios së Jashtme të Kinës, ka filluar transmetimet 45 vjet më parë, çfarë imazhi të Shqipërisë duhet që ne t’i përcjellin publikut kinez?
Ne kemi një histori të gjatë të përbashkët, e cila është një ndihmë e madhe në këtë drejtim dhe e bën më të lehtë punën tuaj, por sigurisht që sot jemi në një kapitull krejt tjetër të historisë së marrëdhënieve tona, në një kohë krejtësisht të re strategjish zhvillimi dhe qasje tërësisht të reja në raport me të ardhmen dhe me njëri tjetrin. Dhe natyrshëm, Shqipëria nuk është ajo që ishte dikur për Kinën, dhe pesha e Shqipërisë në raportet e Kinës me botën, është shumë më relative, por nga ana tjetër, kjo nuk do të thotë që ne të mos i bëjmë të gjitha përpjekjet që Shqipëria të tërheqë vëmendjen e opinionit publik në Kinë dhe të tërheqë vëmendjen e njerëzve që në radhë të parë janë të dhënë pas udhëtimeve, destinacioneve të reja, për ta bërë Shqipërinë një vend të ri turistik edhe për kinezët./Gazeta-Shqip
- Disa këshilla se si duhet vepruar nëse përjetoni infarkt!
- Burri therr bashkëshorten në Bogovinjë të Tetovës
- Zoran Zaev: Do të plasin të gjitha bombat shqiptare! (VIDEO)
- Sot "shpërthen bomba” e 13-të e Zoran Zaevit
- Kosovari ia pa hajrin El Clasicos, ja sa para vendosi për fitoren e Barcelonës (FOTO)
- Mitrevski: Tani është e qartë që Mijallkov nuk është ndërruar rastësisht në vitin 2000!
- Lëvizja BESA: Kjo është platforma e të ardhmes 'RIDEFINIMI' (VIDEO)
- Komandant Shqiponja: Do të sakrifikohem për të mbrojtur vullnetin e kumanovarëve
- "Canovski më luti t’i kryej punë, dëshiron ta presë i qetë Ramazanin"
- 'Fiks Fare' tallet me nënkryetarin 24-karatësh të BDI-së! (VIDEO)
- 'O sa mirë' tallet me Ali Ahmetin! (VIDEO)
- Ziadin Sela kryetar i PDSH-së
- Shikojeni drejtpërsëdrejti në Almakos pres-konferencën e Zoran Zaev (VIDEO)
- Filloi të plas bomba e 12 nga Zaevi - LIVE
- DRAMË E VËRTETË NË SHKUP: I prishet makina, më pas mezi i shpëton plumbave
- Sheqerinska ia bën 8 me 2 Musa Xhaferit: BDI e ka më lehtë të aktron as peshk, as grua! (VIDEO)
- Spitali Medicine ia shpëton jetën publicistit Kim Mehmeti
- Radmila Sheqerinska: Përgjimet janë autentike. Flet edhe për rastin 'Monstra'(VIDEO)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn